Diari Oficial de la Generalitat Valenciana


Sumari del DOGV 6727, del 05-03-2012 (2012/1981)

RESOLUCIÓ de 23 de febrer de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni específic de col·laboració entre l'administració general de l'Estat, a través de l'Institut de Salut Carles III, i la Generalitat en el Programa d'Estabilització d'Investigadors i d'Intensificació de l'Activitat Investigadora en el Sistema Nacional de Salut.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6727

Data del DOGV
:   05-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/1981


Data del document
:   23-02-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 23 de febrer de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni específic de col·laboració entre l'administració general de l'Estat, a través de l'Institut de Salut Carles III, i la Generalitat en el Programa d'Estabilització d'Investigadors i d'Intensificació de l'Activitat Investigadora en el Sistema Nacional de Salut. [2012/1981]  
  
L'administració general de l'Estat, a través de l'Institut de Salut Carles III, i la Generalitat han subscrit, després de la tramitació prèvia reglamentària, el 30 de novembre de 2011, el conveni específic de col·laboració en el Programa d'Estabilització d'Investigadors i d'Intensificació de l'Activitat Investigadora en el Sistema Nacional de Salut.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 94/2012, i que figura com a annex d'esta resolució.  
  
València, 23 de febrer de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
Conveni específic de col·laboració entre l'administració general de l'Estat, a través de l'Institut de Salut Carles III, i la Generalitat Valenciana en el Programa d'Estabilització d'Investigadors i d'Intensificació de l'Activitat Investigadora en el Sistema Nacional de Salut  
  
  
Madrid, 30 de novembre de 2011  
  
Intervenen  
D'una part, l'Institut de Salut Carles III, organisme autònom adscrit al Ministeri de Ciència i Innovació pel Reial Decret 1042/2009, de 29 de juny, pel qual es desplega l'estructura orgànica bàsica del Ministeri de Ciència i Innovació, amb CIF V-3659192-G i seu a Madrid (CP 28149), avinguda Monforte de Lemos, 3-5, i, en nom seu i representació, el director d'este, José Jerónimo Navas Palacios, segons el nomenament pel Reial Decret 1458/2008, de 29 d'agost, en l'exercici de les competències atribuïdes per la disposició addicional tretze de la Llei 30/1992, i en el Reial Decret 375/2001, pel qual s'aprova l'Estatut de l'Institut de Salut Carles III, modificat pel Reial Decret 590/2005, de 20 de maig, pel Reial Decret 246/2009, de 27 de febrer, i pel Reial Decret 1672/2009, de 6 de novembre.  
  
D'una altra part, la Generalitat Valenciana, i en nom seu i representació Luis Eduardo Rosado Bretón, conseller de Sanitat de la Generalitat Valenciana, nomenat pel Decret 6/2011, de 21 de juny (DOCV número 6549, de 22 de juny), de conformitat amb el que estableixen els articles 17.f i 28 de la Llei 5/1983, del Consell, i amb l'article 54 bis, del Text Refós de la Llei de la Hisenda Pública de la Generalitat Valenciana.  
  
Les dos parts es reconeixen recíprocament la capacitat per a la firma d'este conveni i, per este motiu,  
  
Exposen  
  
1. Que correspon a l'Estat, per raó del que establix l'article 149.1.15 de la Constitució, la competència exclusiva sobre el foment i la coordinació general de la investigació científica i tècnica.   
  
2. Que el títol VIII de la Llei 14/2007, de 3 de juliol, d'Investigació Biomèdica, sobre la promoció i la coordinació de la investigació biomèdica en el Sistema Nacional de Salut, establix que en la Iniciativa Sectorial d'Investigació en Salut, integrada en el Pla d'Investigació, Desenvolupament i Innovació Tecnològica, es tindran en compte les propostes presentades per les comunitats autònomes per a l'establiment de les àrees prioritàries, d'acord amb les necessitats de salut de la població i amb els objectius de millora en els servicis sanitaris i de salut pública.  
Que l'article 83 de la Llei 14/2007, de 3 de juliol, establix en l'apartat segon: «L'Institut de Salut Carles III contribuirà a la vertebració de la investigació en el Sistema Nacional de Salut en els termes que establix l'article 48 de la Llei 16/2003, de 28 de maig, de Cohesió i Qualitat del Sistema Nacional de Salut, i fomentarà i coordinarà la investigació en biomedicina per mitjà de la realització d'investigació bàsica aplicada, l'impuls de la investigació epidemiològica i en salut pública, acreditació i prospectiva científica i tècnica, control sanitari, assessorament cientificotècnic i formació i educació sanitària en biomedicina».  
  
3. Que en compliment dels articles 44.2 i 149.1.15 de la Constitució, la Llei 13/1986, de 14 d'abril, de Foment i Coordinació General de la Investigació Científica i Tècnica, establix en la disposició transitòria tercera que el Fons d'Investigacions Sanitàries de la Seguretat Social es destinarà a finançar programes sectorials elaborats i gestionats pel Ministeri de Sanitat i Consum, i que, així mateix, pot contribuir al finançament de programes nacionals o sectorials d'interés per a la política sanitària.  
4. Que el Pla Nacional d'I+D+I preveu que les accions de cooperació i coordinació entre l'administració general de l'Estat i les comunitats autònomes es basaran, entre altres principis, en l'establiment de convenis de caràcter voluntari.  
5. Que correspon a la Generalitat Valenciana promoure la investigació biomèdica i sanitària a través de la Conselleria de Sanitat, en virtut de l'article 49.7 de l'Estatut d'Autonomia i de les competències que en la dita matèria li conferix el Decret 72/2011, de 24 de juny, pel qual s'establix l'estructura bàsica de la Presidència i de les conselleries de la Generalitat, sense perjuí del que establix la Constitució Espanyola en l'article 149, apartat 1, punt 15.  
6. Que, per la Resolució de 2 de març de 2007, de l'Institut de Salut Carles III, s'ha establit el Programa d'Estabilització d'Investigadors i de Tècnics de Suport a la Investigació i d'Intensificació de l'Activitat Investigadora en el Sistema Nacional de Salut (d'ara en avant Programa I3SNS), en compliment dels compromisos adquirits en la III Conferència de Presidents celebrada l'11 de gener de 2007.  
7. Que el Programa I3SNS té, entre altres, els objectius següents:  
  
a) Fomentar la incorporació estable dels investigadors de les institucions del Sistema Nacional de Salut contractats a través del Programa de Recursos Humans i Difusió de la Investigació de l'Institut de Salut Carles III (contractes d'investigadors de l'Institut de Salut Carles III).  
  
b) Promoure la intensificació de l'activitat investigadora del personal assistencial de les institucions del Sistema Nacional de Salut que realitza activitat assistencial, i, així, contribuir a incrementar el nombre i la qualitat dels investigadors i dels grups d'investigació.  
8. Que, per a la consecució d'estos objectius, el programa es desplegarà per mitjà de la concessió d'ajudes gestionades per les comunitats autònomes a les institucions sanitàries del Sistema Nacional de Salut per mitjà de línies d'actuació complementàries, entre les quals estaran: la línia d'incorporació estable d'investigadors i la línia d'intensificació.  
  
9. Que, per a l'exercici d'activitats relacionades amb l'objecte del conveni, la Generalitat Valenciana podrà designar entitats públiques o privades del seu àmbit territorial.  
Per tot això, amb un informe previ preceptiu i vinculant del Ministeri d'Economia i Hisenda relatiu a la disposició addicional quaranta de la Llei 39/2010, de 22 de desembre, de Pressupostos Generals de l'Estat per a 2011, i amb l'autorització prèvia de la Comissió Delegada del Govern per a Política Autonòmica, les dos parts, a l'empara de l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb la Resolució de 2 de març de 2007, de l'Institut de Salut Carles III, acorden subscriure el present conveni de col·laboració que es regirà per les següents:  
  
  
  
Clàusules  
  
Primera. Objecte del conveni  
Constituïx l'objecte del present conveni la col·laboració entre les parts amb concreció de les actuacions per al desplegament del Programa I3SNS, a què es referix la Resolució de 2 de març de 2007, per la qual s'establix el Programa d'Estabilització d'Investigadors i de Tècnics de Suport a la Investigació i d'Intensificació de l'Activitat Investigadora en el Sistema Nacional de Salut (BOE 23 de març de 2007).  
  
  
Segona. Descripció de les actuacions  
Les actuacions seran les següents:  
1. Línia d'incorporació estable d'investigadors.  
Contractar de forma estable els investigadors del Sistema Nacional de Salut del Programa de Recursos Humans i Difusió de la Investigació de l'ISCIII que complisquen els requisits d'elegiblilitat establits en el punt 7.1 de la Resolució de 2 de març de 2007, per la qual s'establix el Programa I3SNS (BOE de 23 de març de 2007), d'acord amb els termes següents:  
a) Cada contracte derivat de la línia d'incorporació estable d'investigadors tindrà uns costos salarials no inferiors a 52.000, 46.000 i 40.000 euros bruts anuals, quantia que inclou les quotes patronals de la Seguretat Social, segons es tracte, respectivament, de contractes per a investigadors del nivell especificat en els punts 2.a), 2.b) o 2.c) de l'article 7 de la Resolució de 2 de març de 2007, abans citada.   
  
b) L'Institut de Salut Carles III aportarà per cada contracte estable d'investigadors una ajuda de 20.000 euros per al primer any, 16.000 euros per al segon, 12.000 euros per al tercer, 8.000 euros per al quart i 4.000 euros per al quint. L'ajuda per al quart i quint any del contracte es transferirà a la Generalitat Valenciana en el mateix exercici pressupostari d'acord amb el que s'hi ha estipulat. Així mateix, abonarà, mentre dure el cofinançament del programa, el 100% de la diferència des de 40.000 euros fins als 52.000 i 46.000 euros que puguen correspondre als contractes subscrits amb els candidats dels nivells 2.a) i 2.b) abans citats.  
c) Amb independència del que s'ha indicat en els apartats anteriors, la quantitat que, d'acord amb el que establix l'apartat a) anterior siga procedent, pot ser millorada per la Generalitat Valenciana, la qual assumirà la totalitat d'eixa millora i les actualitzacions que, si és el cas, es produïsquen respecte a eixa quantia durant tota la vigència del conveni.  
d) La part finançada per l'ISCIII podrà ser actualitzada d'acord amb el percentatge d'augment o de reducció que s'aplique cada any al personal funcionari i/o estatutari en els pressupostos generals de l'Estat, sempre que les disponibilitats pressupostàries ho permeten.  
  
2. Línia d'intensificació.  
Les aportacions econòmiques que s'efectuen per part de l'Institut de Salut Carles III es destinaran a la contractació i a les retribucions del personal que assumisca la labor assistencial corresponent als professionals que es concentren en la investigació.  
S'establix una aportació de 30.000 euros per al personal facultatiu i de 15.000 euros per al personal d'infermeria per cada investigador o investigadora que tinga dedicació intensiva, la qual cosa correspon a un alliberament del 50% del seu temps assistencial.   
La Generalitat Valenciana proporcionarà l'espai físic, així com les infraestructures científiques, tecnològiques i de gestió que siguen necessàries per a la millor consecució dels fins científics de l'investigador amb dedicació intensiva.  
Així mateix, la Generalitat Valenciana adquirix el compromís de fer les modificacions normatives que els permeten:  
a) Establir un sistema de vinculació estable de caràcter laboral per als investigadors que es dediquen a temps complet a la investigació en les institucions d'este caràcter dins del Sistema Nacional de Salut.  
  
b) Promoure la figura del personal assistencial-investigador en el Sistema Nacional de Salut, amb inclusió de les accions següents: I) Ponderar, almenys, en un 20% els mèrits d'investigació, d'acord amb el que establix l'article 31.4 de la Llei 55/2003, de 16 de desembre, de l'Estatut Marc del Personal Estatutari dels Servicis de Salut, referent al barem d'accés a les places del Sistema Nacional de Salut; II) Considerar el programa de formació en investigació per a professionals sanitaris que hagen acabat la Formació Sanitària Especialitzada com a temps treballat per a l'experiència professional, que compute en el barem d'accés a places del Sistema Nacional de Salut, i III) Conferir en el barem de mèrits de provisió de places una puntuació addicional de 2 punts al programa de formació en investigació per a professionals sanitaris que hagen acabat la Formació Sanitària Especialitzada.  
  
Les quantitats i la destinació dels fons es consignaran en una memòria anual que, una vegada aprovada per l'ISCIII, determinarà la transferència del crèdit corresponent a la comunitat autònoma.  
La comunitat autònoma haurà de comunicar, de manera fefaent, als candidats que siguen seleccionats la concessió d'estes ajudes en els termes que s'establixen en les memòries corresponents durant tots els anys de vigència del present conveni.  
  
Tercera. Comissió de seguiment i avaluació del programa  
1. D'acord amb el que establix l'apartat tretze de la Resolució de 2 de març de 2007, es constituïx la Comissió de Seguiment i Avaluació integrada per:  
En representació de l'Institut de Salut Carles III:  
El director de l'Institut de Salut Carles III, o persona que el substituïsca, que tindrà la Presidència.   
El subdirector general d'Avaluació i Foment de la Investigació, o persona que el substituïsca.   
Un funcionari de l'Institut de Salut Carles III, nomenat pel director del mateix Institut.  
En representació de la Generalitat Valenciana: tres representants d'esta que es designaran oportunament.  
2. A la dita Comissió corresponen les funcions les següents, d'acord amb el que s'ha assenyalat en l'apartat 2 del punt tretze de la Resolució de 2 de març de 2007:  
a) Elaborar propostes de millora en el desplegament i compliment dels compromisos establits en els convenis de col·laboració respectius, per a la millor coordinació entre les entitats participants.  
b) Resoldre els dubtes d'interpretació i les discrepàncies que puguen sorgir durant l'execució del programa.  
c) Aprovar un informe anual de seguiment i avaluació del programa.  
d) La coordinació de les actuacions a desenrotllar per al compliment del que establix el present conveni.  
e) La resta de funcions que els atribuïsca la normativa vigent o que els siguen encomanades per la Subdirecció General de Foment i Avaluació de la Investigació.  
3. La Comissió es reunirà al llarg de la vigència del conveni en sessió ordinària almenys una vegada a l'any i en sessió extraordinària sempre que ho requerisca l'assumpte a tractar, a sol·licitud d'una de les parts. Quan no siga possible reunir la Comissió, les decisions podran ser adoptades, per mitjà d'alguna de les fórmules següents:  
a) En reunions via teleconferència o videoconferència.  
b) Sense votació, si hi ha consentiment firmat.  
Les decisions de la Comissió s'han d'adoptar per consens i, quan este no siga possible, per majoria; el president té el vot de qualitat. De totes les sessions realitzades s'ha d'alçar acta.  
  
Quarta. Aportacions econòmiques  
1. L'Institut de Salut Carles III ha d'aportar a la comunitat autònoma les quantitats que procedisquen d'acord amb el que s'ha estipulat per al finançament del Programa I3SNS a càrrec de l'aplicació pressupostària 98.753.950G.668, sempre que les disponibilitats pressupostàries ho permeten, i es transferirà al compte que la Generalitat designe la quantitat màxima de 414.000 euros, relativa a l'exercici 2011. Esta quantitat estarà determinada segons la proposta que efectue la Comissió de Seguiment i Avaluació, d'acord amb el que establix la clàusula tercera.  
  
2. La Generalitat Valenciana ha d'aportar el finançament que li corresponga, a càrrec dels seus propis programes de gastos, per al desplegament del Programa I3SNS. En esta primera anualitat, la quantia anual màxima que aportarà la Generalitat Valenciana per al desenrotllament del Programa I3SNS és de 60.000 euros, a càrrec dels pressupostos de la Generalitat Valenciana per a l'exercici 2012, condicionada a l'existència de crèdit adequat i suficient d'acord amb el que establix l'Orde de 26 de setembre de 1994, sobre tramitació anticipada d'expedients de gasto, que s'imputarà als pressupostos de les diferents entitats gestores de la investigació en la forma que s'indica a continuació:  
- 20.000,00 euros a càrrec dels pressupostos de la Fundació de la Comunitat Valenciana Hospital General Universitari de València per a la investigació biomèdica, docència i desenrotllament de les ciències de la salut, a través de l'aplicació pressupostària 76.11.46.3331.288.84.3, línia de subvenció T5839000 dels pressupostos de la Generalitat Valenciana per a l'exercici 2012.  
- 20.000,00 euros a càrrec dels pressupostos de la Fundació per a la Investigació de l'Hospital Universitari la Fe de València, a través de l'aplicació pressupostària 69.32.33.7331.699.78.5, línia de subvenció T5840000 dels pressupostos de la Generalitat Valenciana per a l'exercici 2012.  
- 20.000,00 euros a càrrec dels pressupostos de la Fundació per a la Investigació en l'Hospital General Universitari d'Alacant, a través de l'aplicació pressupostària 91.72.30.0332.820.76.0, línia de subvenció T5840000 dels pressupostos de la Generalitat Valenciana per a l'exercici 2012.  
  
Quinta. Àmbits d'investigació prioritaris  
La Comissió d'Avaluació i Seguiment determinarà els àmbits d'investigació prioritaris per a cada investigador de la línia d'incorporació estable i d'intensificació, d'acord amb el Pla Nacional d'I+D+I vigent i els objectius de política científica de la Generalitat Valenciana.  
  
  
Sexta. Procediment d'avaluació i selecció  
1. Línia d'incorporació estable d'investigadors:   
a) Els candidats elegibles han d'estar en possessió del grau de doctor i estar en l'últim any o haver acabat el programa d'investigadors contractats de l'Institut de Salut Carles III.  
b) La Generalitat Valenciana ha de proposar a l'Institut de Salut Carles III les candidatures dels investigadors, especificar la línia d'investigació i la institució on han de fer el seu treball.  
c) La Comissió Tècnica d'Avaluació de Recursos Humans de la Subdirecció General d'Avaluació i Foment de la Investigació de l'Institut de Salut Carles III ha de realitzar l'avaluació d'acord amb els requisits d'excel·lència en la seua trajectòria científica. A les reunions de la Comissió es pot incorporar un expert designat per la Generalitat Valenciana.  
d) Els resultats de l'avaluació seran traslladats a la Comissió de Seguiment i Avaluació que ha de proposar, a la vista dels resultats, els candidats seleccionables i el nivell que els puga correspondre en funció de la seua trajectòria científica, en els termes establits en l'apartat 7, punt 2, de la Resolució de 2 de març de 2007, de l'Institut de Salut Carles III.  
e) Els candidats seleccionats que s'incorporen al programa regulat per mitjà de la Resolució de 2 de març de 2007, de l'Institut de Salut Carles III, han de ser contractats de manera indefinida per la comunitat autònoma o per l'entitat per esta designada per a l'execució de totes o alguna de les activitats previstes en el present conveni o per qualsevol altra entitat gestora de la investigació vinculada als centres del Sistema Sanitari Públic de la Generalitat Valenciana. L'Institut de Salut Carles III cofinançarà el seu contracte segons el que s'ha especificat en la clàusula segona apartat 1.  
  
2. Línia d'intensificació:  
a) Els candidats elegibles han de ser personal assistencial amb trajectòria científica acreditada.  
b) En el cas del personal facultatiu han de ser investigadors principals de projectes d'investigació actius finançats pel Pla Nacional d'I+D+I, i posseir producció científica en biomedicina acreditada.   
  
c) La Generalitat Valenciana ha de proposar a l'Institut de Salut Carles III les candidatures dels investigadors, especificar la línia d'investigació i la institució sanitària on han d'exercir el seu treball.  
d) La Comissió Tècnica d'Avaluació de Recursos Humans de la Subdirecció General d'Avaluació i Foment de la Investigació de l'Institut de Salut Carles III realitzarà l'avaluació d'acord amb els requisits d'excel·lència en la seua trajectòria científica.  
e) Els resultats de l'avaluació es traslladaran a la Comissió de Seguiment i Avaluació que proposarà, en funció dels resultats, els candidats seleccionables.  
f) Els candidats seleccionats dedicaran el 50% de l'horari a la investigació. L'activitat assistencial serà coberta per un professional contractat segons el que s'ha especificat en la clàusula segona apartat 2.  
  
Sèptima. Seguiment i justificació econòmica de les ajudes concedides  
1. La Comissió de Seguiment i Avaluació serà l'encarregada de vetlar pel compliment i desplegament del programa d'acord amb les funcions que se li conferixen en l'apartat tretze de la Resolució de 2 de març de 2007 i en la clàusula tercera d'este conveni.  
2. La Generalitat Valenciana presentarà a l'Institut de Salut Carles III, abans del 31 de març de l'exercici pressupostari immediatament posterior, un certificat que acredite que la transferència ha sigut integrada en el seu pressupost i destinat al finançament dels objectius del programa detallats en la clàusula segona d'este conveni.  
3. La Generalitat Valenciana ha de comprovar les justificacions que corresponguen a les institucions beneficiàries de les ajudes del programa i, quan procedisca, posar-les a la disposició de l'Institut de Salut Carles III i dels respectius òrgans de fiscalització i de control de comptes, segons el que establix la Llei 47/2003, de 26 de novembre, General Pressupostària.  
  
Huitena. Titularitat dels estudis  
1. Les publicacions que es deriven del desplegament d'este conveni han d'explicitar l'origen del finançament. La utilització i la difusió d'altres resultats de la investigació diferents de les publicacions científiques es farà de comú acord entre les parts.  
2. Si es produïxen resultats d'investigació susceptibles de generar drets de propietat industrial i/o intel·lectual, la seua titularitat, la gestió i l'explotació pertanyerà a l'entitat amb què s'establisca la relació contractual.  
  
Novena. Vigència i resolució  
1. El present conveni estendrà la seua vigència des del moment de la firma fins a l'extinció de les obligacions previstes en la clàusula segona d'este conveni.  
2. Seran causes de resolució del present conveni, a més del terme del termini:  
a) L'incompliment de les obligacions assumides per les parts, siga quina siga la raó. Si es detecta este incompliment, serà notificat a la part que ho incomplisca per mitjà d'una carta certificada amb justificant de recepció, amb còpia a la Comissió de Seguiment. En el transcurs dels quinze dies següents a la recepció d'esta carta, la situació haurà de ser regularitzada o, si és el cas, la part que ho ha incomplit haurà d'al·legar les causes i les raons que impedixen el correcte compliment.  
b) El mutu acord escrit de les parts, de manera que quedaran cancel·lats els compromisos establits en el present conveni, en les condicions que les dos parts estipulen.  
2. Cada una de les parts es compromet a comunicar a temps a l'altra part tota la dificultat, de qualsevol naturalesa que esta siga, que trobe en el desenrotllament de l'execució de les seues obligacions en el marc del present conveni de col·laboració i, en general, tota la informació susceptible d'afectar la seua bona execució, a fi de permetre a l'altra part prendre les mesures que considere més apropiades.  
  
Deu. Naturalesa i règim jurídic  
D'acord amb el que establix l'article 4.1.c) de la Llei 30/2007, de 30 d'octubre, de Contractes del Sector Públic, este conveni queda exclòs de l'àmbit d'aplicació de l'esmentada llei, sense perjuí d'aplicar els principis d'esta per a la resolució dels dubtes i les llacunes que puguen plantejar-s'hi, com s'establix en l'apartat segon de l'article 4 d'esta. El present conveni es realitza a l'empara del que establix l'article quinze, punt 1, de la Llei 13/1986, de 14 d'abril, de Foment i Coordinació General de la investigació Científica i Tècnica.  
  
Els dubtes i les controvèrsies que sorgisquen amb motiu de la interpretació i l'aplicació d'este, que no puguen ser resoltes en el si de la Comissió de Seguiment prevista en este conveni, es resoldran de conformitat amb les normes reconegudes pel dret, i es regiran per les seues   
  
Conveni específic de col·laboració entre l'administració general de l'Estat, a través de l'Institut de Salut Carles III, i la Generalitat Valenciana en el Programa d'Estabilització d'Investigadors i d'Intensificació de l'Activitat Investigadora en el Sistema Nacional de Salut  
  
Memòria corresponent a l'anualitat 2012  
(primera anualitat del conveni SIVI1281/11)  
  
L'Institut de Salut Carles III aportarà a la comunitat autònoma les quantitats que procedisquen d'acord amb el que s'ha estipulat per al finançament del Programa I3SNS a càrrec de l'aplicació pressupostària 69.827.468Z.924, sempre que les disponibilitats pressupostàries ho permeten, i transferirà al compte que esta designe la quantitat màxima de 414.000 euros relativa a l'exercici 2011. Esta quantitat, segons la proposta que efectua la Comissió de Seguiment i Avaluació, d'acord amb el que establix la clàusula tercera correspon a:  
  
Línia d'intensificació  
  
  
  
  
  
Línia d'incorporació estable d'investigadors  
  
  
  
  
El director de l'Institut de Salut Carles III: José Jerónimo Navas Palacios.  
El conseller de Sanitat de la Generalitat Valenciana: Luis Eduardo Rosado Bretón.  
  
pròpies estipulacions, i en allò no previst en este caldrà ajustar-se al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. El present conveni està sotmés a la Jurisdicció Contenciosa Administrativa.  
Les parts es comprometen a complir i seguir este conveni segons l'esperit que ho ha fet possible i, com a prova de conformitat, el firmen per triplicat, i a un sol efecte, a la ciutat i en les dates ja expressades.  
  
  
El director de l'Institut de Salut Carles III: José Jerónimo Navas Palacios .  
El conseller de Sanitat de la Generalitat Valenciana: Luis Eduardo Rosado Bretón.\* \* \* \* \*  
  
Convenio específico de colaboración entre la administración general del Estado, a través del Instituto de Salud Carlos III, y la Generalitat Valenciana en el Programa de Estabilización de Investigadores y de Intensificación de la Actividad Investigadora en el Sistema Nacional de Salud  
  
Memoria correspondiente a la anualidad 2012  
(primera anualidad del convenio SIVI1281/11)  
  
El Instituto de Salud Carlos III aportará a la comunidad autónoma las cantidades que procedan de acuerdo con lo estipulado para la financiación del Programa I3SNS con cargo a la aplicación presupuestaria 80.264.559X.845, siempre que las disponibilidades presupuestarias lo permitan, transfiriendo a la cuenta que la misma designe la cantidad máxima de 414.000 euros relativa al ejercicio 2011. Esta cantidad, de acuerdo a la propuesta que efectúa la Comisión de Seguimiento y Evaluación, según lo establecido en la cláusula tercera corresponde a:  
  
Línea de intensificación  
  
  
  
  
  
Línea de incorporación estable de investigadores   
  
  
  
  
El director del Instituto de Salud Carlos III: José Jerónimo Navas Palacios.  
El conseller de Sanitat de la Generalitat Valenciana: Luis Eduardo Rosado Bretón.